Մոսկվայում բանակի Կենտրոնական ակադեմիական թատրոնում մի հավաքի ժամանակ ոմանք պնդում էին, որ այդ հիասքանչ կառույցի գլխավոր ճարտարապետը ազգությամբ մոլդովացի է: Ես ստիպված էի ապացուցել, որ Կարո Սիմոնի Հալաբյանը ազգությամբ հայ է, ԽՍՀՄ ճարտարապետական ակադեմիայի իսկական անդամ, արվեստի վաստակավոր գործիչ, որ նրա հեղինակությամբ կառուցվել են շատ շենքեր (Երևանի Ստանիսլավսկու և Սունդուկյանի անվան թատրոնները, Սոչիի ծովային կայարանը, Նյու Յորքի ԽՍՀՄ միջազգային ցուցահանդեսի տաղավարը, Վոլգոգրադի վերականգնման նախագիծը և այլ նշանավոր շինություններ) և Երևանում նրա անվամբ փողոց կա: